ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 651 

30 Αυγούστου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός τύπου Μητρώου Αρρένων . 1 

Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 20ης Μαρτίου 

1992 στη νήσο Μήλο του Νομού Κυκλάδων . 2 

Παραχώρηση κοινόχρηστης έκτασης στο Ν.Π.Δ.Δ. με 
την επωνυμία «θεραπευτήριο Χρονιών Παθήσεων 

Καστοριάς» στο αγρ/μα Αργους Ορεστικού . 3 

Τροποποίηση οργανισμού Εσωτερικής υπηρεσίας του 
Δήμου Ιθάκης Ν. Κεφαλληνίας . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 28700/9536 (1) 

Καθορισμός τύπου Μητρώου Αρρένων. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 
ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 


1. Τις διατάξεις της παραγράφου 1 του άρθρου 1 του 
νόμου 2119/1993 «Κύρωση Κώδικα διατάξεων «περί μη¬ 
τρώων αρρένων». 

2. Την αρ. 90828/9.12.1992 κοινή απόφαση του Πρω¬ 
θυπουργού και Υπουργού Εσωτερικών για την ανάθεση 


αρμοδιοτήτων στον Υφυπουργό Εσωτερικών (ΦΕΚ 725/ 
9.12.1992 τ.Β'). 

3. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 

1. Καθορίζουμε, όπως το προσαρτημένο υπόδειγμα τον 
τύπο των «Μητρώων Αρρένων» που τηρούνται σε κάθε 
δήμο ή κοινότητα τα οποία από το προσεχές έτος 1994 
καταρτίζονται ή ανατυπώνονται. 

2. Οι διαστάσεις του βιβλίου πρέπει να είναι 0,40 οριζό¬ 
ντια και 0,27 κάθετα, σε τρόπο, ώστε να είναι εύκολη και 
άνετη η αναγραφή σ’ αυτό των απαραίτητων στοιχείων. 

3. Η ποιότητα του χαρτιού πρέπει να είναι του εξωφύλ¬ 
λου μονού σατινέ, χρώματος μπλε ανοικτού και βάρους 
από 140 έως 160 (3Β/Μ2, του εσωφύλλου μεν, επί του 
οποίου εκτυπώνονται τα ονόματα των αρρένων κ.λπ., χρώ¬ 
ματος λευκού, βάρους 70 έως 75 3Ρ/Μ2, του τελευταίου 
δε εσωφύλλου επί του οποίου τίθεται η θεώρηση του νο¬ 
μάρχη, μονού ΜΠΑΝΚ ΠΟΣΤ χρώματος λευκού και βά¬ 
ρους 52 έως 55 3Β/Μ2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1993 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

ΑΓΓΕΛΟΣ ΜΠΡΑΤΑΚΟΣ 


(Εξωτερικό φύλλο 
πρώτη σελίδα) 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΟΣ. 

ΜΗΤΡΩΟ ΑΡΡΕΝΩΝ 
ΤΟΥ ΔΗΜΟΥ ή ΤΗΣ ΚΟΙΝΟΤΗΤΑΣ 

ΕΠΑΡΧΙΑΣ . 

ΠΟΥ ΠΕΡΙΛΑΜΒΑΝΕΙ ΤΟΥΣ ΓΕΝΝΗΘΕΝΤΕΣ 
ΚΑΤΑ ΤΟ ΕΤΟΣ 19.., 


ΥΠΟΔΕΙΓΜΑ 

ΜΗΤΡΩΟΥ ΑΡΡΕΝΩΝ 
(Αριθ. Αποφ. ΥΠ.ΕΣ. ) 

(Εσωτερικό φύλλο) 

ΜΗΤΡΩΟ 

ΑΡΡΕΝΩΝ 


ΔΗΜΟΥ ή ΚΟΙΝΟΤΗΤΑΣ . 

.ΕΠΑΡΧΙΑΣ . 

.ΝΟΜΟΥ . 

.. ΕΤΟΥΣ ΓΕΝΝΗΣΕΩΣ . 


Αύξων αριθμός 

Μητρώου Αρρένων 

Επώνυμο 

Ονομα 

(Κύριο) 

Ονόματα 

Τόπος γεννήοεως 
(πόλη, χωρίο, 
συνοικισμός 
του δήμου ή της 
κοινότητας). 

Στοιχεία 

ληξιαρχικής 

πράξης 

γεννήοεως 

θρήσκευμα 

Κατοικία γονέων 

Επάγγελμα 

Πατέρα 

Παρατηρήσεις 

Πατέρα 

Μητέρας 

Τόμος 

Αύξων 

Αριθμός 














(Εξωτερικό φύλλο 
δεύτερη σελίδα) 

ΥΠΟΜΝΗΜΑ 

1. Οι υπάλληλοι των νομαρχιών, στρατολογικών γρα¬ 
φείων, δήμων και κοινοτήτων, που καταχωρίζουν τις μετα¬ 
βολές, γράφουν στη στήλη των παρατηρήσεων, κατά περί¬ 
πτωση, την ακόλουθη ένδειξη και στη συνέχεια τον αριθμό 
της απόφασης της οικείας νομαρχίας, την ημερομηνία που 
εκδόθηκε (π.χ. Α.Ν. 1252/8.8.92) και το ονοματεπώνυμό 
τους (π.χ. Ανδρέου Κ.) και τη μονογραφή τους. 

α. Αδηλ. (όταν πρόκειται για εγγραφή αδηλώτου). 

β. Απεβ. (όταν πρόκειται για διαγραφή αποβιώσα- 
ντος). 

γ. Αλλοδ. (όταν πρόκειται για διαγραφή αλλοδαπού, που 
γράφτηκε εσφαλμένα στο μητρώο). 

δ. Απωλ. Ιθ. (όταν πρόκειται για διαγραφή ατόμου γραμ¬ 
μένου δύο φορές, οπότε γράφεται ο δήμος ή η κοινότητα 
και ο νομός στο μητρώο του οποίου παραμένει γραμμέ¬ 
νος). 

Στο μητρώο του δήμου ή της κοινότητας που παραμένει, 
καμμιά ένδειξη δεν καταχωρίζεται. 

ζ. Μετεγγ. από μ.α... (όταν πρόκειται για εγγραφή, λόγω 
μετεγγραφής από άλλο δήμο ή κοινότητα, οπότε γράφεται 
ο δήμος ή η κοινότητα και ο νομός, απ’ όπου μετεγγράφε- 
ται). 

η. Μετεγγρ. στο μ.α....(όταν πρόκειται για διαγραφή, 
λόγω μετεγγραφής σε άλλο δήμο ή κοινότητα, οπότε γρά¬ 
φεται ο δήμος ή η κοινότητα και ο νομός στον οποίο με- 
τεγγράφεται). 

θ. Διόρθ. επών, (όταν πρόκειται για διόρθωση επωνύ¬ 
μου). Ή ένδειξη «επών.» αντικαθίσταται ανάλογα με την 
ένδειξη «κ.ον.» ή «πατρ.» ή «μητρ.», όταν πρόκειται για 


διόρθωση κυρίου ονόματος ή πατρωνύμου ή μητρωνύ- 
μου). 

ι. Αλλ. επών, (όταν πρόκειται για αλλαγή επωνύμου). 

κ. Προσθ. κ.ον. ή πατρ. ή μητρ. (όταν πρόκειται για προ¬ 
σθήκη κυρίου ονόματος που λείπει, πατρωνύμου ή μητρω- 
νύμου). 

λ. Υιοθ. (όταν πρόκειται για μεταβολή κάποιου στοιχείου 
της εγγραφής, λόγω υιοθεσίας). 

μ. Διόρθ. ηλ. από το έτος γενν... (όταν πρόκειται για εγ¬ 
γραφή, λόγω διορθώσεως της ηλικίας). 

ν. Διόρθ. ηλ. στο έτος γενν.... (όταν πρόκειται για δια¬ 
γραφή, λόγω διορθώσεως της ηλικίας). 

ξ. Διόρθ. λάθ. εκτυπ. (όταν πρόκειται για διόρθωση λά¬ 
θους που έγινε κατά την εκτύπωση μητρώων αρρένων). 

2. Όταν για κάποια μεταβολή η σχετική απόφαση του 

νομάρχη εκδίδεται βάσει προηγούμενης απόφασης ή δια¬ 
ταγής του Υπουργού Εθνικής Άμυνας ή του Υπουργού 
Εσωτερικών, μετά τον αριθμό της απόφασης της νομαρ¬ 
χίας προστίθεται και η ένδειξη «Α/Υ.Ε.Θ.Α..../..../ 
Α/Υ.Ε./.... 

3. Για κάθε άλλη μεταβολή, που δεν περιλαμβάνεται 
στην ως άνω παράγραφο 1, η καταχώρηση της αιτιολογίας 
γίνεται κατά την κρίση του υπεύθυνου υπαλλήλου που κα¬ 
ταχωρίζει τη μεταβολή. 

4. Η καταχώριση των ενδείξεων στη στήλη των παρατη¬ 
ρήσεων, για εξοικονόμηση χώρου, αρχίζει πάντοτε από 
την άνω αριστερή γωνία του ορθογώνιου παραλληλόγραμ¬ 
μου που σχηματίζεται από τις οριζόντιες και κάθετες δια- 
χωριστικές γραμμές. 

5. Τέλος όταν πρόκειται για εγγραφή επωνύμου ή κυ¬ 
ρίου ονόματος που αποτελείται από δύο λέξεις (π.χ. Πα- 

παδόπουλος - Γεωργιάδης, Γεώργιος - Δημήτριος) ανά¬ 
μεσα στις δύο λέξεις μπαίνει «παύλα» και όχι το διαζευ¬ 
κτικό «ή», γιατί αυτός που γράφεται δεν μπορεί κατά τη 
δήλωση του επωνύμου ή του κυρίου ονόματος, να χρησι¬ 
μοποιεί μόνο τη μία λέξη, αλλά και τις δύο μαζί. 

6. Όλες οι μεταβολές και ενδείξεις στο μητρώο κατα¬ 
χωρίζονται με μπλε μολύβι διάρκειας ή μελάνη. Προκειμέ- 
νου για διόρθωση στοιχείων (επωνύμυ, κυρίου ονόματος, 
πατρωνύμου, μητρωνύμου κ.λπ.) διαγράφονται τα παλιά 
στοιχεία και πάνω από αυτά γράφονται τα νέα. 

Σε όσους, που για οποιονδήποτε λόγο, διαγράφονται 
(λόγω θανάτου, απώλειας της ελληνικής ιθαγένειας, ή άλ¬ 
λης ξένης, διπλής εγγραφής, μετεγγραφής ή διόρθωσης 
ηλικίας κ.λπ.) σύρεται πάνω από όλα τα στοιχεία τους ελα¬ 
φρά γραμμή με κόκκινο μολύβι διάρκειας ή μελάνη. 

7. Οι μεταβολές και ενδείξεις που καταχωρίζονται πρέ¬ 
πει να είναι ευανάγνωστες και καθαρογραμμένες. 

(Τελευταίο εσωτερικό φύλλο- 
προτελευταία σελίδα) 

ΝΟΜΑΡΧΙΑ . 

Το παρόν μητρώο αρρένων του δήμου ή της κοινότητας 
.. που περιλαμβάνει τους γεννηθέντες κατά το έτος .. 
εκτυπώθηκε το έτος με βάση τα υπάρχοντα και νομίμως 
σε χρήση ευρισκόμενα χειρόγραφα μητρώων. 

Το μητρώο αυτά, αφού διαπιστώθηκε η ακρίβεια της 
εκτύπωσής του, τίθεται σε ισχύ από της .. του μήνα .. 
έτους .. και καταργείται, από της ίδιας χρονολογίας, κάθε 
άλλο χειρόγραφο ή μη, που περιλαμβάνει τους γεννηθέ¬ 
ντες με ίο ίδιο ως άνω έτος γεννήσεως. 

Κάθε μεταβολή στο μητρώο αυτό, χωρίς προηγούμενη 
απόφαση που να έχει εκδοθεί αρμοδίως, απαγορεύεται, 
σύμφωνα με τις κείμενες διατάξεις. 

.199... 

Ο Νομάρχης 

-♦- 

Αριθ. οικ. 1400/ΤΣΕΠ 32 (2) 

Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 20ης Μαρτίου 

1992 στη νήσο Μήλο του Νομού Κυκλάδων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Το Ν. 1190/81 (ΦΕΚ Α' 203/30.7.81) ο οποίος κυ¬ 
ρώνει την από 26.3.81 Πράξη Νομοθετικού Περιεχομέ¬ 
νου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε 
με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ Α' 
23): 


4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις τη λειτουργία 
του χρηματοδοτικού συστήματος». 

5. Την αριθμό 95/22.7.92 (ΦΕΚ 127/Α/31.7.92) Πράξη 
Υπουργικού Συμβουλίου «Για την αποκατάσταση των ζη¬ 
μιών από τον σεισμό της 20ης Μαρτίου 1992 στη νήσο 
Μήλο του Νομού Κυκλάδων. 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις της 
νήσου Μήλου του Νομού Κυκλάδων από το σεισμό της 
20ης Μαρτίου 1992. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αριθ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων 
από τον κανόνα των τριών υπογραφών. 

9. Την αριθ. 2009/20.5.93 (ΦΕΚ 365/Β/21.5.93) κοινή 
απόφαση Πρωθυπουργού και Υπουργού Οικονομικών 
«Ανάθεση αρμοσιοτήτων Υπουργού Οικονομικών στους 
Υφυπουργούς Οικονομικών». 

10. Τη με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γίας και Εμπορίου «Περιστολή 
δαπανών δημοσίου Τομέα» (ΦΕΚ 420/Β/1.7.92). 

11. Το έργο 9369000 της ΣΑΕ 069/1993. 

12. Την αριθ. Υ.1935/1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας, για τη με¬ 
ταβίβαση αρμοδιοτήτων, αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσε ο σεισμός, της 
20ης Μαρτίου 1992 στη νήσο Μήλο του Νομού Κυκλάδων 
σε κτίρια οποιοσδήποτε χρήσης. 

α) Γ ια ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά, κ.λπ.) και τα οποία δεν έχουν χαρα- 
κτηρισθεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
του αρμόδιου Τομέα. Αποκατάστασης Σεισμοπλήκτων της 
νήσου Μήλου του Ν. Κυκλάδων, ουσιαστική αποκατά¬ 
σταση, δηλαδή, επισκευή που εξασφαλίζει την αναγκαία 
αντισεισμική αντοχή τους. 

β) Γ ια επισκευή των πάσης φύσεως κτιρίων που έχουν 
υποστεί ζημιές από το σεισμό. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τον αρμόδιο Τομέα Αποκατάστασης Σεισμοπλήκτων 
της Νήσου Μήλου του Ν. Κυκλάδων που εδρεύει στο Γ ρα¬ 
φείο Μηχανικού, στον οποίο οι ενδιαφερόμενοι θα πρέπει 
να υποβάλλουν αίτηση με τα σχετικά δικαιολογητικά, μέσα 
στις προθεσμίες που καθορίζονται με την αριθ. 95/ 
22.7.92 Πράξη του Υπουργικού Συμβουλίου και τις 
Υπουργικές Αποφάσεις. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα- 

πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το στεγαστικό κτίριο ρυμοτομείται 
ή δεν μπορεί να ανακατασκευαστεί για οποιοδήποτε άλλη 
νόμιμη αιτία, ο ιδιοκτήτης -και επί περισσοτέρων συνιδιο¬ 
κτητών, καθένας από αυτούς- δικαιούται δανειοδότηση 
για αυτοστέγαση με αγορά ή ανέγερση κατοικίας σε άλλη 
σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία του αρμόδιου Τομέα Αποκατάστασης Σεισμοπλή¬ 
κτων (Τ.Α.Σ.) της Νήσου Μήλου του Ν. Κυκλάδων με τους 
ακόλουθους βασικούς όρους: 

α) Για κτίσματα που έχουν χρήση κατοικίας 80.000 δρχ. 
ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ., ανά χωριστή ιδιοκτησία. 

β) Γ ια κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 95.000 δρχ. ανά τετραγω¬ 
νικό μέτρο και για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο β' επαγγελματικούς χώρους (ξενοδοχεία, καταστή¬ 
ματα κ.λπ.) το δάνειο ορίζεται σε 85.000 δρχ. ανά τετρα¬ 
γωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται ή όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδότη¬ 
σης, και δάνειο ανακατασκευής κατοικίας ή επαγγελματι¬ 
κού χώρου αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Γ ια κτίρια που έχουν χρήση επαγγελματικού χώρου 
50.000 δρχ. ανά τ.μ. για τα πρώτα 150 τ.μ. και μέχρι του 
ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. Γ ια τα τυχόν δάνεια που θα προκύψουν 
πέραν των πρώτων 150 τ.μ. το ποσό του δανείου ορίζεται 
σε 30.000 δρχ. ανά τ.μ. και μέχρι του ποσού των 
3.000.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας η επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευαζομένων κατοικιών 
ή επαγγελματικών χώρων αντίστοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κ.λπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα- 
κατασκευαζομένης επιφάνειας. 


η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα- 
σκευαζομένης επιφανείας. 

θ) Γ ια βοηθητικούς χώρους της αυτής οικοδομής ή ευρι¬ 
σκόμενων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 100 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 40.000 δρχ. ανά τ.μ. 
και μέχρι εμβαδού 100 τ.μ. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ί) Για κτίσματα με χρήση οικιακής αποθήκης 35.000,δρχ. 
ανά τ.μ. και μέχρι εμβαδού 100 τ.μ. 

ϋ) Για κτίσματα με χρήση επαγγελματικής αποθήκης 
30.000 δρχ. ανά τ.μ. και μέχρι εμβαδού 100 τ.μ. 

ιβ) Για την ανακατασκευή αγροτικών κτισμάτων. το δά¬ 
νειο ανέρχεται στο ποσό των 25.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 100 
τ.μ. 

ιγ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 50.000 δρχ. ανά τ.μ. κατεδαφιζόμενης 
επιφανείας και μέχρι συνολικού εμβαδού 100 τ.μ. 

ιδ) Γ ια κτήρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφι- 
στέας επιφανείας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από τον αρμόδιο Τομέα Αποκατάστασης Σεισμοπλήκτων 
της νήσου Μήλου του Ν. Κυκλάδων. Γ ια ύψος δανείου που 
υπερβαίνει το ως άνω ποσό η υπόθεση παραπέμπεται στο 
Τμήμα Αποκατάστασης Ζημιών της Υ.Α.Σ. για την έγκριση 
του συμπληρωματικού ποσού. 

ιε) Για κτήρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 100 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω- 

τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μια 
ιδιοκτησία. Στην περίπτωση της παραγράφου ε κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιας ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου κτί- 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 15.000 δρχ. 
ανά τ.μ. και μέχρι συνολικού εμβαδού 100 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτη¬ 
ρίων το δάνειο ανέρχεται μέχρι του ποσού των 25.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 35.000 δρχ. ανά τ.μ. αθροιστικά. 

δ) Για πόσης φύσεως επισκευές (περιλαμβανομένων 
των αναπαλαιώσεων) κτηρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
90.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
Ιε), για το υπόλοιπο κτίσμα. 

στ) Γ ια επισκευή αγροτικών χτισμάτων (πλην οικιών) το 
δάνειο ανέρχεται μέχρι συνολικού ποσού 250.000 δρχ. για 
κάθε κτίσμα. 

ζ) Γ ια την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 370.000 
δρχ. για κάθε κτίσμα. 

η) Γ ια επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 50.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τον αρμόδιο Τομέα Αποκατά¬ 
στασης Σεισμοπλήκτων της νήσου Μήλου του Ν. Κυκλά¬ 
δων. Γ ια ύψος δανείου που υπερβαίνει το ως άνω ποσό η 
υπόθεση θα παραπέμπεται στο Τμήμα Αποκατάστασης 
Ζημιών της Υ.Α.Σ. για την έκδοση της συμπληρωματικής 
έγκρισης. 

θ) Εφ’ όσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 


πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή ποΐι αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ. 

Για κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα από κροκάλλες, ή 
από ωμόπλινθους ή από ξηροληθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
του αρμόδιου Τομέα Αποκατάστασης Σεισμόπληκτων της 
Νήσου Μήλου του Νομού Κυκλάδων, ουσιαστική αποκα¬ 
τάσταση, δηλαδή επισκευή που εξασφαλίζει την αναγκαία 
αντισεισμική αντοχή τους και με βάση τις κείμενες διατά¬ 
ξεις εντάσσονται στη δανειοδότηση για ανακατασκευή, 
καθορίζονται τα ακόλουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων χτι¬ 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μία μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μία ιδιοκτησίες, δάνεια 
θα χορηγούνται για κάθε μια από αυτές. 

Για τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτηρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 
φωνα με το κεφ. III, παρ. 1 (ιδ) χωρίς να υπόκεινται στον 
περιορισμό των εκατό (100) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία του αρμόδιου Τ.Α.Σ. 

7. Η συνολική διάρκεια των δανείων ανακατασκευής η 
αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι- 
κές δόσεις, ή πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λπ., επιδοτούμενο 
κατά 100% από το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ’ αυτού (καθολική, ειδική διαδοχή - 
επικαρπία, ψιλή κυριότητα, συνιδιοκτησία κλπ.). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνο εφ’ όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία του αρμόδιου Τομέα 
Αποκατάστασης Σεισμοπλήκτων της Νήσου Μήλου του 
Νομού Κυκλάδων, οι ιδιοκτήτες κτιρίων που κρίθηκαν κα- 
τεδαφιστέα ή επισκευάσιμα, επιτρέπεται να δανειοδοτη¬ 
θούν συμπληρωματικά είτε μόνοι τους, είτε από κοινού 
(όταν πρόκειται για κτίρια με περισσότερες χωριστές ιδιο¬ 
κτησίες), από τις εμπορικές Τράπεζες, την Εθνική Στεγα- 
στική Τράπεζα της Ελλάδος, την Εθνική Κτηματική Τρά¬ 
πεζα της Ελλάδος και την Αγροτική Τράπεζα της Ελλάδος, 
για την ολική ή μερική κάλυψη των αναγκαίων δαπανών 
ανακατασκευής και επισκευής, με τους συνήθεις όρους, 
(ύψος δανείου, διάρκια, επιτόκιο κ.λπ.) καθοριζόμενα από 
τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Τομέα Απο¬ 
κατάστασης Σεισμοπλήκτων (Τ.Α.Σ.) της Νήσου Μήλου 
του Νομού Κυκλάδων. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 


την εν λόγω Τράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει η Κοινή Υπουργική Απόφαση Αρ. 110646/ 
1.11.85 όπως τροποποιήθηκε με την απόφαση αρ. 
58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΉΡΙΑΚΩΝ 
ΚΑΙ ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑ¬ 
ΤΙΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στη 
σεισμόπληκτη περιοχή της Νήσου Μήλου του Νομού Κυ¬ 
κλάδων προς αποκατάσταση των ζημιών που προξενήθη- 
καν από το σεισμό του 1992 στις κτιριακές εγκαταστάσεις 
όπου ασκούν την οικονομική δραστηριότητά τους, με τους 
ακόλουθους όρους και προϋποθέσεις: 

α. Συνηγορία του αρμόδιου Τομέα Αποκατάστασης Σει¬ 
σμοπλήκτων (Τ.Α.Σ.) της Νήσου Μήλου του Νομού Κυκλά¬ 
δων και στο κεφ. Α II (2) ανωτέρω. Ειδικά, προκειμένου 
περί ξενοδοδοχειακών επιχειρήσεων, τα ανωτέρω μακρο¬ 
πρόθεσμα δάνεια θα χορηγούνται μετά από τεχνικό 
έλεγχο, για εκτίμηση του ύψους των υλικών ζημιών που 
προξενήθηκαν από τους σεισμούς των προς επισκευή ξε¬ 
νοδοχείων, ο οποίος θα διενεργείται μετά από γνώμη και 
των Τεχνικών Υπηρεσιών του Ελληνικού Οργανισμού Του¬ 
ρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεων τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2. α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται μέχρι του ποσού των 
πενήντα χιλιάδων (50.000) δρχ. ανά τ.μ. για τα πρώτα 150 
τ.μ. και μέχρι του ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνεια του σε τμήματά των 150 τ.μ. Γ ια 
τα τυχόν δάνεια που θα προκύψουν πέραν των 150 τ.μ. το 
ποσό του δανείου ανέρχεται σε 30.000 δρχ. ανά τ.μ. και 
μέχρι του ποσού των 3.000.000 δρχ. για κάθε επιπλέον 
δάνειο που θα χορηγείται. 

Ο προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ. μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ'. 

β. Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι δέκα πέντε χι¬ 
λιάδων (15.000) δρχ. ανά τ.μ. 

γ. Γ ια επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των είκοσι πέ¬ 
ντε χιλιάδων (25.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των τριάντα πέντε χιλ. (35.000) δρχ. ανά τ.μ. 
αθροιστικά. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερεις 
(24) μήνες μετά από την υπογραφή της δανειστικής σύμ¬ 
βασης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανει¬ 
στικής σύμβασης. 

5. Γ ια τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο χτί¬ 
σμα. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμόπληκτων επιχειρήσεων και 
επαγγελματιών με τους όρους και προϋποθέσεις της ΠΔ/ 
ΤΕ.716/18.3.86 χωρίς τον περιορισμό του 70% που θέτει 
η Πράξη αυτή ως προς το ύψος της χρηματοδότησης σε 
σχέση με την αναγκαία δαπάνη αποκατάστασης. Ειδικά 
για βιοτεχνικές που λειτουργούσαν κανονικά πριν από 
τους σεισμούς, τα συμπληρωματικά δάνεια επιτρέπεται να 
χορηγηθούν από το «Ειδικό Κεφάλαιο» της αποφ. ΝΕ197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με τη ΠΔΤΕ 1269/31.3.88) και 
527/2.8.85, όπως ισχύει κατά την προ του Μαρτίου 1993 
περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφ’ όσον δεν θα έχει υποβληθεί σχετική προς 


τούτο αίτηση εκ μέρους των ιδιοκτητών μέσα σε 45 ημέ¬ 
ρες από τη δημοσίευση της παρούσης στην Εφημερίδα 
της Κυβερνήσεως. 

Δ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ' αυτού, επί άλλου ακινήτου που τυχόν προ- 
σφέρεται από το δανειολήπτη, εφόσον η αξία του ακινή¬ 
του καλύπτει το ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 260.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

Ε. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλέπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με τη δανειστική σύμβασή 
και θα αντιστοιχεί σε ποσοστό 10% επί ολοκλήρου του πο¬ 
σού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειακή σύμβαση για 
την κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους τριάντα εκατομμυρίων 
δραχμών (30.000.000 δρχ.) περίπου για το τρέχον οικονο¬ 
μικό έτος και διακοσίων είκοσι εκατομμυρίων δραχμών 
(220.000.000 δρχ.) για τα επόμενα τέσσερα οικονομικά 
έτη. 

Για την ανωτέρω δαπάνη έχει εγγράφει πίστωση στο 
Πρόγραμμα Δημοσίων Επενδύσεων ύψους τριάντα εκα¬ 
τομμυρίων δραχμών (30.000.000 δρχ.) στο έργο 
9.369.000 της ΣΑΕ 069. 

2. Η προκαλουμένη δαπάνη βαρύνει το λογαριασμό του 
Ν. 128/75, ο οποίος δημιουργείται από παρακράτηση επί 
των χορηγήσεων των Τραπεζών, με σκοπό την επιδότηση 
επιτοκίου δανείων. Ο λογαριασμός αυτός επιδοτείται από 
τον Κρατικό Προϋπολογισμό μόνο σε περίπτωση ελλειμα- 
τικότητάς του. 

Η απόφαση αυτή να δημοσιευθεί στην Εφημερίδα της 

Κυβερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 16 Αυγούστου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧΙΛ. ΚΑΡΑΜΑΝΛΗΣ 
--♦- 

Αριθ. ΚΗ/1482, 128, 1520, 910, 880, 1475, 1321 (3) 
Παραχώρηση κοινόχρηστης έκτασης στο Ν.Π.Δ.Δ. με την 

επωνυμία «θεραπευτήριο Χρονιών Παθήσεων Καστο¬ 
ριάς» στο αγρ/μα Αργους Ορεστικού. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του αριθμ. 733/69 Β.Δ/τος καθώς και 
του αριθμ. 709/70 Β.Δ/τος που εκδόθηκε σε εκτέλεση 
του Ν.Δ. 532/70 «περί συμπληρώσεως διατάξεων τινών 
περί διοικητικής αποκέντρωσης κ.λπ.». 

2. Τις διατάξεις του άρθρου 123 παρ. 10 του Αγροτικού 
Αστικού Κώδικα, όπως αυτές τροποποιήθηκαν με την παρ. 
6 του Ν. 994/79, με τις οποίες παρέχεται η δυνατότητα 
παραχ’ωρήσεως κοινοχρήστων ή διαθεσίμων εποικιστικών 
εκτάσεων προς το Δημόσιο, δωρεάν κατά πλήρη νομή και 
κυριότητα για την εκπλήρωση κοινωφελούς σκοπού. 

3. Το σχετικό αίτημα του Ν.Π.Δ.Δ. με την επωνυμία 
«θεραπευτήριο Χρονιών Παθήσεων Καστοριάς» για την 
παραχώρηση είκοσι (20) στρεμμάτων από το αριθμ. 91 
κοινόχρηστο τεμάχιο αγρ/τος Αργους Ορεστικού, συνολι¬ 
κής έκτασης 62 στρεμμάτων. 

4. Τα κτηματολογικά στοιχεία, πίνακες και διαγράμματα 
της αναμορφωθείσας οριστικής Διανομής έτους 1966 
αγρ/τος Αργους Ορεστικού στα οποία το αριθμ. 91 τεμά¬ 
χιο εμφανίζεται με τον χαρακτηρισμό «λειβάδι κοινόχρη¬ 
στο». 

5. Τα αριθμ. ΚΟ/2.000/92/93 και ΚΟ/οικ/355/93 έγ¬ 
γραφα Τ.Π.-Π.Ε., αριθμ. 1324/π.ε./93 έγγραφο του Γρα¬ 
φείου Τοπογραφικής, αριθμ. ΚΖ/4178/93 έγγραφο του 
Τμήματος Υγιεινής αριθμ. 3515 π.ε/92/93 έγγραφο ΙΖ' 
Εφορείας Προϊστορικών και Κλασσικών Αρχαιοτήτων 
Έδεσσας αριθμ. 2241 /93 έγγραφο 11 ης Εφορείας Βυζα¬ 
ντινών Αρχαιοτήτων Βέροιας, αριθμ. Φ. 9.5/12503/92, 
έγγραφο Ε.Ο.Τ. Μακεδονίας - Θράκης και το αριθμ. ΚΗ/ 
670/93 Δ/νσης Δασών, με τα οποία μας γνωρίζουν ότι δεν 
έχουν αντίρρηση για την αιτούμενη παραχώρηση. 

6. Το αριθμ. ΔΤΥ/Β/2977/92 έγγραφο του Υπουργείου 
Υγείας, Πρόνοιας και Κοινωνικών Ασφαλίσεων με το οποίο 
μας γνωρίζει ότι η έκταση των 20 στρεμ. από το αριθμ. 91 
τεμάχιο είναι κατάλληλη για την ανέγερση του θεραπευ¬ 
τηρίου. 

7. Τις διατάξεις του Ν.Δ. 1189/72, αποφασίζουμε: 

Α. Παραχωρούμε κατά πλήρη νομή και κυριότητα είκοσι 
(20) στρέμματα από το αριθμ. 91 κοινόχρηστο τεμάχιο 
αγρ/τος Αργους Ορεστικού, στο Ν.Π.Δ.Δ. με την επωνυ¬ 


μία «θεραπευτήριο Χρονιών Παθήσεων» το οποίο επο¬ 
πτεύεται και ελέγχεται από το Υπουργείο Υγείας, Πρό¬ 
νοιας και Κοινωνικών Ασφαλίσεων, χωρίς την υποχρέωση 
καταβολής τιμήματος ή άλλης αποζημίωσης χρήσης για τη 
δημιουργία θεραπευτηρίου Χρονιών Παθήσεων. 

Η υπόδειξη και κατάτμηση θα γίνει από το Γ ραφείο Το- 
πογραφικής της Νομαρχίας μας. 

Η απόφαση αυτή θα ανακληθεί αν δεν πραγματοποιηθεί 
ο σκοπός για τον οποίο γίνεται η παραχώρηση. 

Η απόφασή μας αυτή έχει θέση οριστικού τίτλου κυριό¬ 
τητας και μεταγράφεται με φροντίδα των ενδιαφερομέ¬ 
νων, κατά τη δημοσίευσή της στην Εφημερίδα της Κυβέρ¬ 
νησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 9 Απριλίου 1993 
Ο Νομάρχης 

ΔΙΟΝΥΣΙΟΣ ΧΡΥΣΟΦΩΤΗΣ 

-φ- 

Αριθ. Ε.9754 (4) 

Τροποποίηση οργανισμού Εσωτερικής υπηρεσίας του Δή¬ 
μου Ιθάκης Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων α) 162 του Δημοτ. και Κοιν. 
Κώδικα Π.Δ/γμα 323/89, β) 12 του Ν. 1188/81 περί κυ- 
ρώσεως του κώδικα περί καταστάσεως προσωπικού ΟΤΑ, 
γ) του Ν. 1586/86 βαθμολογική διάρθρωση των θέσεων 
του Δημοσίου Ν.Π.Δ.Δ. και των οργανισμών τοπικής Αυτ/ 
σης και άλλες διατάξεις και δ) του Π.Δ/τος 37α/ 
4.2.1987. 

2. Την αριθμ. 27/2.2.93 απόφαση του Δημοτικού Συμ¬ 
βουλίου Ιθάκης σχετικά με την τροποποίηση του ΟΕΥ του 
Δήμου Ιθάκης. 

3. Τη σύμφωνη γνωμοδότηση του υπηρεσιακού συμ¬ 
βουλίου του άρθρου 14 του Ν. 1586/86 που διατυπώθηκε 
στο αριθμ. 2/13.4.93 Πρακτικό συνεδρίασής του. 

4. Την εγκύκλιο αριθμ. 550/7.10.92 της Γραμματείας 
του Υπουργικού Συμβουλίου « Ελεγχος των δαπανών που 
προκαλούν οι κανονιστικές διοικητικές πράξεις άρθρο 
29Α του Ν. 1558/85, αποφασίζουμε: 

Εγκρίνουμε την αριθμ. 27/ 2.2.93 απόφαση του Δημοτι¬ 
κού Συμβουλίου Ιθάκης με την οποία τροποποιείται ο ορ¬ 
γανισμός εσωτερικής υπηρεσίας του Δήμου Ιθάκης. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Με την παρούσα απόφαση δεν προκαλείται δαπάνη σε 
βάρος του Προϋπολογισμού του Δήμου Ιθάκης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αργοστόλι, 9 Αυγούστου 1993 

Ο Νομάρχης 
ΣΤΕΛΙΟΣ ΠΟΛΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


